Diari Oficial de la Generalitat Valenciana


Sumari del DOGV 7825, del 11-07-2016 (2016/5374)

Extracte de la Resolució de 5 de juliol de 2016, de la Conselleria d'Educació, Investigació, Cultura i Esport, per la qual es convoquen beques salari lligades a la renda per a la realització d'estudis universitaris durant el curs acadèmic 2016-2017 en les universitats públiques de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7825

Data del DOGV
:   11-07-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/5374


Data del document
:   05-07-2016

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 5 de juliol de 2016, de la Conselleria d'Educació, Investigació, Cultura i Esport, per la qual es convoquen beques salari lligades a la renda per a la realització d'estudis universitaris durant el curs acadèmic 2016-2017 en les universitats públiques de la Comunitat Valenciana. [2016/5374]  
BDNS (identif.): 311529  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria, el text complet de la qual es pot consultar en la Base de Dades Nacionals de Subvencions  
http://www.pap.minhap.gob.es/bdnstrans/index  
  
Primer. Persones beneficiàries  
Podrà sol·licitar les beques salari lligades a la renda per a la realització d'estudis universitaris l'alumnat que inicie, en règim presencial i de matrícula completa en alguna de les universitats públiques valencianes en el curs acadèmic 2016-2017, el primer curs d'ensenyaments universitaris adaptats a l'Espai Europeu d'Educació Superior conduents a títols oficials de grau.  
  
Segon. Objecte i quantia  
1. La beca consistirà en una beca salari l'import màxim de la qual per beneficiari no serà superior a 6.000 euros.  
Es destina un import global màxim de 5.000.000 d'euros amb caràcter plurianual i amb la següent distribució per anualitats: 4.000.000 - (quatre milions d'euros) per a l'exercici pressupostari 2016 i 1.000.000 - (un milió d'euros) per a l'exercici 2017. Este últim import queda condicionat a l'existència de consignació pressupostària suficient i adequada en l'exercici 2017.  
  
Tercer. Bases reguladores  
Ordre 22/2016, de 10 de juny, de la Conselleria d'Educació, Investigació, Cultura i Esport per la qual s'estableixen les bases reguladores per a la concessió de les beques salari lligades a la renda per a la realització d'estudis universitaris en les universitats públiques de la Comunitat Valenciana.  
El text complet de la qual està disponible en l'adreça web següent:  
http://www.ceice.gva.es/va/web/universidad/becas-salario-ligadas-a-renta  
  
Quart. Lloc i termini de presentació de les sol·licituds  
1. L'alumnat haurà d'omplir per via telemàtica el formulari de sol·licitud que apareix en l'adreça d'internet que s'indica a continuació:  
  
http://www.ceice.gva.es/va/web/universidad/becas-salario-ligadas-a-renta  
Una vegada omplida la sol·licitud, s'haurà d'imprimir i presentar en els registres de les universitats i en qualsevol altra de les dependències a què es refereix l'article 38.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
En el cas que els sol·licitants opten per presentar la seua sol·licitud en una oficina de Correus d'Espanya, ho faran en sobre obert perquè cada imprés siga datat i segellat per separat pel personal de Correus abans de ser certificat.  
2. El termini de presentació de sol·licituds serà des de l'endemà de la publicació d'aquesta resolució en el Diari Oficial de la Comunitat Valenciana fins al dia 30 de setembre de 2016.  
  
València, 5 de juliol de 2016.- El conseller d'Educació, Investigació, Cultura i Esport: Vicent Marzà Ibáñez.